Mattias Tesfaye

Mattias Tesfaye (født 31. mars 1981) er en dansk murer, faglig sekretær og politiker og medlem av Socialdemokraterne. Fra 2022 er han Danmarks justisminister i regjeringen Mette Fredriksen. Han var fra 2019 til 2022 utlendings- og integreringsminister i  samme regjering.

Siden 2015 har han vært valgt til Folketinget fra Københavns omegns storkrets. Han er tidligere nestleder for Socialistisk Folkeparti.

Tesfaye ble utdannet murer i 2001, men er i dag ansatt som faglig sekretær i fagforbundet 3Fs avdeling, Bygge-, Jord- og Miljøarbejdernes Fagforening KBH. Han har tidligere vært formann for 3F Ungdom. Han ble valgt til nestformann i SF etter partiets landsmøte 13.-15. april 2012.

Opprinnelig begynte han sitt politiske engasjement i DKP-ML, som han forlot i 2005. Deretter ble han medlem av Enhedslisten, som han forlot i 2008. I april 2010 ble han medlem av SFs landsstyre, kort etter at han offentlig hadde markert seg med et forslag om å innføre en maksimallønn på brutto DKK . 27. januar 2013 meldte Tesfaye seg ut av SF og inn i Socialdemokratiet med følgende begrunnelse på sin Facebook-side: «Siden jeg sluttet som nestformann i SF har jeg brukt tiden på å diskutere politikk med gamle venner, familie og kolleger fra byggebransjen, og jeg er ikke lenger i tvil: Jeg er sosialdemokrat, og har derfor meldt meg ut av SF og inn i Socialdemokratiet». 

Som debattant har Tesfaye markert seg med boka Vi er ikke dyr, men vi er tyskere fra 2010, som setter fokus på working poor-problematikken. Tidligere har han utgitt romanen Livremmen (2005).

Referanser

Eksterne lenker 
 
 
 

Danske integreringsministre 
Socialdemokratiet-ministre
Folketingsmedlemmer fra Socialdemokratiet
Socialistisk Folkeparti-politikere
Danske forfattere
Personer fra Aarhus